**Rikoksentorjuntaneuvoston kokous 4/2016**

Kokouspaikka: Suomen Setlementtiliitto, Sturenkatu 11 A.

Aika: Tiistaina 20.12. kello 10.

**Puheenjohtaja Varapuheenjohtaja**

Eija Velitski (x) Seppo Kolehmainen ( )

**Varsinaiset jäsenet Varajäsenet**

Aarne Kinnunen (x) Maria Wakeham-Hartonen ( )

Jani Kotoaro (x) Pia Sandvik ( )

Heikki Lausmaa ( ) Jarmo Heinonen ( )

~~Tarja Mankkinen~~

Heidi Kankainen (x) Harri Martikainen ( )

Immo Parviainen (x) Kristina Kaihari ( )

Ismo Tuominen ( ) Tapani Aaltela ( )

Helena Ewalds ( ) Eeva Nykänen ( )

Päivi Kurikka ( ) Matti Koskinen (x)

Matleena Haapala (x) Sari Puustinen ( )

Martti Lehti (x) Janne Kivivuori ( )

Mari Koskelainen (x) Reijo Lähde ( )

Kaisa Saario (x) Risto Karhunen ( )

Marja-Riitta Vest ( ) Riku-Matti Lehikoinen ( )

Pentti Lemmetyinen (x) Pia Rosengård-Andersson ( )

Päivi Okuogume ( ) Sami Puumala (x)

Marjut Vuorela ( ) Leena-Kaisa Åberg (x)

**Sihteeristö**

Minna Piispa ( ) Sonja Tanttari (x)

Markus Alanko (x) Riikka Kostiainen (x)

Saija Sambou ( )

**Asiantuntijat**:

Mia Luhtasaari OM/DKY

Regina Järg-Tärno Suomen Setlementtiliitto

**Pöytäkirja**

1. **Kokouksen avaus, laillisuus ja päätösvaltaisuus**

Puheenjohtaja avasi kokouksen ja totesi sen laillisesti kokoon kutsutuksi ja päätösvaltaiseksi.

1. **Kokouksen työjärjestys**

Hyväksyttiin kokouksen työjärjestys.

1. **Tervetuloa Suomen Setlementtiliittoon, toimitusjohtaja Pentti Lemmetyinen**

Lemmetyinen toivotti vieraat tervetulleiksi Setlementtiliittoon ja kertoi Setlementtiliiton toiminnasta ja historiasta. Setlementtityön juuret ovat Englannissa, Itä-Lontoossa. Suomessa setlementtityö alkoi itsenäistymisen aikoihin. Setlementtiliitolla on nykyään Suomessa lukuisia jäsenjärjestöjä ja toimintaa n. 50 paikkakunnalla. Setlementtiliittoon kuuluu mm. yhteisöllistä asumista edistävä Setlementtiasunnot. Kansainvälisenä kattojärjestönä setlementtitoiminnalle on IFS, jonka päämaja siirtyy Suomeen ensi vuonna. Keskeisiä tavoitteita setlementtityössä ovat mm. erilaisten ihmisten kohtaaminen ja vuoropuheluiden rakentaminen.

Lisäksi Regina Järg-Tärno kertoi lyhyesti hanketoiminnasta Setlementtiliitossa.

1. **Hyvät etniset suhteet. Trust-hankkeen esittely, hankekoordinaattori Mia Luhtasaari OM/DKY**

Luhtasaari kertoi, että Trust-hankkeessa edistetään hyviä väestösuhteita vastaanottokeskuspaikkakunnilla. Mukana on 7 pilottipaikkakuntaa vuosina 2016−2018. Hyviä väestösuhteita edistetään mm. lisäämällä yhteisön jäsenten vuorovaikutusta, muokkaamalla asenteita ja osallistamalla ihmisiä. Tavoitteena on ehkäistä mahdollisia konflikteja ja vihamielisyyttä ja tukea kotoutumista. Hankkeessa on pidetty koulutuksia hyvistä väestösuhteista, yhdenvertaisuudesta ja perusoikeuksista, väestösuhteiden tilaa on kartoitettu paikkakunnilla. Yhteistyötä hankkeessa tehdään paikallisten toimijoiden, esim. järjestöjen kanssa.

1. **Edellisen kokouksen pöytäkirja (liite 1).**

Hyväksyttiin edellisen kokouksen pöytäkirja.

1. **Vuoden 2017 työsuunnitelma (liite 2 ja liite 3)**

Markus Alanko esitteli neuvoston vuoden 2017 toimintasuunnitelmaa (liite 3). Esityksen mukaan neuvostolla on vuonna 2017 kolme erityistä painopistealuetta: (1) Neuvosto vahvistaa rikoksentorjunnan tietopohjaa; (2) Neuvosto tukee paikallista rikoksentorjuntaa ja edistää rikoksentorjuntanäkökulman huomioonottamista suunnittelussa ja päätöksenteossa; ja (3) Neuvosto laatii kansallisen rikoksentorjuntaohjelman: Toimintasuunnitelman neljännessä osassa käsitellään muut vuoden 2017 toiminnot.

Kohta 1: Ei erityistä kommentoitavaa. Hyviä käytäntöjä on julkaistu nettisivuilla hiljattain.

Kohta 2: Alanko nosti esiin valtionavustukset rikoksentorjuntahankkeisiin (2.3.): avustusrahan määrä on pienentynyt ja hakuprosessia on syytä keventää. Työvaliokunnan kokouksessa esitettiin, että sihteeristö koostaa yhteenvedon hakemuksistaa, jota neuvoston jäsenet voisivat kommentoida niitä ja ehdotukset käsiteltäisiin työvaliokunnassa, joka antaisi lausunnon avustusten käytöstä oikeusministeriölle. Prosessin nopeuttaminen sai kannatusta. RTN:n nettisivuja ollaan uudistamassa alkuvuodesta (2.4.). Haasteesta (2.5.) tulee 4 numeroa seuraavilla teemoilla: uusintarikollisuuden ehkäisy, ikääntyneet, erilaisuus, tulevaisuus.

Kohta 3: Keskusteltiin, että rikoksentorjunnan osaamisen kehittämiseksi (3.3.) oppilaitosyhteistyötä tulisi selvittää tarkemmin. Rikoksentorjunnan kustannustehokkuuden arviointi (3.6.) olisi järkevintä toteuttaa tilaustutkimuksena, tähän kannattaisi käyttää OM:n tutkimusmäärärahaa. Sisäisen turvallisuuden strategian yhteys rikoksentorjuntaohjelmaan (3.8.) tarkentuu myöhemmin. Uusia tutkittuja hyviä käytäntöjä tarvitaan (3.12.); Euroopan sosiaalirahasto (ESR) täyttää 70v. (tilaisuus TEMissä 16.2.) ja tässä voisi olla yksi mahdollisuus saada rahoitusta.

Kohta 4: Sihteeristö selvittää, voitaisiinko yhteistyötä Efusin (European Forum for Urban Safety) kanssa lisätä tulevaisuudessa.

1. **Petostyöryhmän valmistelu**

Alanko kertoi työvaliokunnan edellisestä kokouksesta. Siellä esitettiin, että neuvoston ensimmäisessä kokouksessa 2017 kuultaisiin vielä poliisin ja syyttäjälaitoksen yhteisen petosrikollisuuteen keskittyvän työryhmän asiantuntijoita ennen neuvoston oman työryhmän asettamista. Neuvoston jäsenistä Risto Karhusta ja Reijo Lähdettä on ehdotettu työryhmään.

1. **Terveisiä ECPA-konferenssissa**

Alanko kertoi Euroopan rikoksentorjuntaverkoston (EUCPN) boardin kokouksesta Bratislavassa; siellä oli puhuttu mm. EUCPN:n sivujen ja Twitterin seuraajamääristä, jotka yllättävän alhaisia.

EUCPN:ltä on tullut vastikään kaksi julkaisua, aiheina kyberrikollisuus ja laittomien ampuma-aseiden kauppa.

Kokouksessa oli pohdittu uutta Euroopan rikoksentorjuntakilpailun hankkeiden arviointijärjestelmä, jossa painotettaisiin nykyistä enemmän hankkeista tehtyä tieteellistä arviointia. Uutta arviointia voitaisiin kokeilla ensi vuoden kilpailun yhteydessä.

Komission rahoituksen osuus EUCPN:n toimintarahoituksesta on kaventunut. Tästä eteenpäin komissio vastaa 95% kuluista ja jäsenmaat 5% osuudesta. Suomen osuus suhteellisen pieni (hieman yli 1000 euroa).

Seuraava EUCPN:n boardin kokous on maaliskuussa Maltalla.

Euroopan rikoksentorjuntakilpailussa (ECPA)Suomen ehdokas Suvanto ry:n Suvanto-linja ei sijoittunut kolmen parhaan joukkoon. Voiton vei Tsekin ”senioriakatemia”, jonka ideana on ikääntyneiden kouluttaminen turvallisuusteemoista. Tuomaristo arvosti, että käytäntö on levinnyt myös Slovakiaan. Toiseksi sijoittui Saksa, jonka hanke liittyi rahan huijaamiseen ikääntyneiltä; hankkeessa ikääntyneitä osallistetaan teatteriesityksiin, joissa jäljitellään huijaustilanteita. Kolmanneksi sijoittui Krotia, jonka hankkeessa kohderyhmänä olivat ikääntyneet sekä vammaiset. Hankkeessa on mm. lisätty poliisien tietoisuutta liikuntarajoitteiden kohtaamista vaikeuksista.

Kilpailun voittajahankkeille yhteistä oli ikääntyneiden aktivointi ja osallistaminen sekä modernin teknologian hyödyntäminen. Hankkeiden kuvaukset löytyvät EUCPN-nettisivuilta.

1. **Ilmoitus- ja muut mahdolliset asiat**

Tarja Mankkisen tilalla rikoksentorjuntaneuvostossa jatkaa sisäministeriön poliisiosastolta poliisitarkastaja Heidi Kankainen.

Kaisa Saario kertoi, että Keskuskauppakamari on julkaissut Tietoturvaoppaan yrityksille, julkaisu on luettavissa Keskuskauppakamarin nettisivuilla.

1. **Seuraavan kokouksen ajankohta ja vuoden 2017 kokousaikataulut**

Vuoden 2017 kokoukset:

6.2. klo 10−12

29.5. klo 10−12

2.10. klo 10−12

11.12. klo 10−12

1. **Kokouksen päättäminen.**

Puheenjohtaja päätti kokouksen klo 11.40.